CELEX: 32019D0008
Language: hu
Date: 2019-04-09 00:00:00
Title: Az Európai Központi Bank (EU) 2019/670 határozata (2019. április 9.) a monetáris finanszírozás tilalmáról és a nemzeti központi bankok által a kormányzati betétekre fizetendő díjazás tilalmáról szóló EKB/2014/8 határozat módosításáról (EKB/2019/8)

29.4.2019   
               
               
                  HU
               
               
                  Az Európai Unió Hivatalos Lapja
               
               
                  L 113/9
               
            
         AZ EURÓPAI KÖZPONTI BANK (EU) 2019/670 HATÁROZATA
         (2019. április 9.)
         a monetáris finanszírozás tilalmáról és a nemzeti központi bankok által a kormányzati betétekre fizetendő díjazás tilalmáról szóló EKB/2014/8 határozat módosításáról (EKB/2019/8)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre és különösen annak 132. cikke (1) bekezdésének második francia bekezdésére,
         tekintettel a Központi Bankok Európai Rendszere és az Európai Központi Bank Alapokmányára és különösen annak 34.1. cikke második francia bekezdésére,
         mivel:
         
                     (1)
                  
                  
                     Annak érdekében, hogy segítséget nyújtson a Kormányzótanácsnak az Európai Unió működéséről szóló szerződés 123. cikkében meghatározott monetáris finanszírozás tilalmának történő megfelelés ellenőrzésében, az EKB/2014/8 határozat (1) meghatározza a kormányzatok és közigazgatási szervek által a központi bankjuknál tartott betétekre fizetendő díjazás felső korlátjaként szolgáló piaci kamatokat.
                  
               
                     (2)
                  
                  
                     Az egységes monetáris politika integritásának megőrzése érdekében pontosítani és frissíteni kell az irányadó piaci kamatokat.
                  
               
                     (3)
                  
                  
                     Ezért az EKB/2014/8 határozatot megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Módosítás
            Az EKB/2014/8 határozat a következőképpen módosul:
            
                         
                     
                     
                        A 1. cikk a következőképpen módosul:
                        
                                    a)
                                 
                                 
                                    A szöveg a következő aa) ponttal egészül ki:
                                    „aa)   »betét«: olyan NKB-számlán tartott pénzeszközöknek vagy az NKB más szolgáltatásaiból keletkező átmeneti helyzetnek az egyenlege euróban vagy más pénznemben, amely az NKB mérlegében nyilvántartott kötelezettséget jelent, és amelyet az NKB-nak a vonatkozó jogszabályi és szerződéses feltételek mellett vissza kell fizetnie, az egynapos és a lekötött betétet is ideértve;”.
                                 
                              
                                    b)
                                 
                                 
                                    A c) pont helyébe a következő szöveg lép:
                                    „c)   »fedezet nélküli betétek egynapos piaci kamata« (unsecured overnight market rate): i. az euróban meghatározott egynapos betétek esetében az euro egynapos indexátlag kamata (euro overnight index average – EONIA), vagy az EONIA megszűnését követően a rövid lejáratú eurokamatláb (euro short-term rate – €STR); és ii. az eurótól eltérő pénznemben meghatározott egynapos betétek esetében egy összehasonlítható kamat;”.
                                 
                              
                                    c)
                                 
                                 
                                    A d) pont helyébe a következő szöveg lép:
                                    „d)   »fedezettel rendelkező betétek piaci kamata« (secured market rate): i. az euróban meghatározott lekötött betétek esetében a hasonló lejáratú betétekre vonatkozó STOXX EUR GC összevont index, vagy annak megszűnését vagy viszonyítási pontként való megszűnését követően az azzal egyenértékű mutató; és ii. az eurótól eltérő pénznemben meghatározott lekötött betétek esetében egy összehasonlítható kamat.”
                                 
                              
                  
         
            2. cikk
            Hatálybalépés
            
               (1)   Ez a határozat az Európai Unió Hivatalos Lapjában való kihirdetését követő huszadik napon lép hatályba.
            
            
               (2)   Ezt a határozatot 2019. október 1-jétől kell alkalmazni.
            
         
         
            Kelt Frankfurt am Mainban, 2019. április 9-én.
            
               
                  az EKB Kormányzótanácsa részéről
               
               
                  az EKB elnöke
               
               Mario DRAGHI
            
         
         
            (1)  Az EKB/2014/8 határozat (2014. február 20.) a monetáris finanszírozás tilalmáról és a nemzeti központi bankok által a kormányzati betétekre fizetendő díjazás tilalmáról (HL L 159., 2014.5.28., 54. o.).